**Nájomná zmluva**

**č. 1/2015**

**Zmluvné strany :** **Obec Lednické Rovne**

so sídlom: Námestie slobody 32, 020 61 Lednické Rovne, SR

IČO: 00 317 462

v zastúpení: Mgr. Marian Horečný, starosta obce

bankové spojenie: VÚB, a.s., expozitúra Lednické Rovne

číslo účtu: 20628-372/0200

a

**Nájomca :** **AWISO, s.r.o.**

so sídlom: Topoľová 781, 018 51 Nová Dubnica

zastúpená: Juraj Černý, konateľ

IČO : 45 625 611

Zapísaná v Obchodnom registri Okresného súdu Trenčín

v odd. Sro., vo vložke 23205/R

v zmysle § 663 a nasl. zák.č. 40/1964 Zb. Občianskeho zákonníka v znení neskorších predpisov u z a t v á r a j ú túto nájomnú zmluvu.

**I.**

**Predmet nájmu**

Prenajímateľ ako výlučný vlastník nehnuteľnosti - **pozemku C-KN parc. Č. 87/2** **k.ú. Lednické Rovne,** prenecháva nájomcovi na dočasné užívanie časť tohto pozemku **vo výmere 1 m2**. Vyznačenie tejto časti pozemku sa nachádza v príloheč. 1 ktejtonájomnej zmluve.

**II.**

**Účel nájmu**

Prenajímateľ prenecháva predmet nájmu uvedený v článku I. tejto zmluvy na dočasné užívanie nájomcovi za účelom umiestnenia automatu na kahance.

**III.**

**Cena nájmu**

1. Zmluvné strany sa dohodli, že **prenájom** nehnuteľnosti uvedenej v článku I. tejto zmluvy bude **vo výške** **……** **€/m2** ročne.
2. Celkové **ročné nájomné** predstavuje sumu **……** **€** a je splatné **k 31.01.** bežného roku na účet Obce Lednické Rovne, uvedený v záhlaví zmluvy.
3. Úhradu nájomného v zmysle čl. III. ods. 2 tejto zmluvy začne nájomca realizovať k 01.01.2016.
4. Úhradu nájomného za **rok 2015** uhradí nájomca **na základe písomnej výzvy** prenajímateľa. **Úhrada** za užívanie pozemku pozostáva z:
	1. úhrady za užívanie pozemku pred nadobudnutím účinnosti tejto zmluvy (od

1.1.2015),

* 1. úhrady za užívanie pozemku v zmysle čl. IV. tejto zmluvy.

1. Ak nájomca bude v omeškaní s platením nájomného, bude prenajímateľ účtovať úrok z omeškania podľa ustanovení Občianskeho zákonníka a v zmysle Nariadenia vlády č. 87/1995 Z.z. v platnom znení.
2. V prípade schválenia nového predpisu o oceňovaní nehnuteľností, alebo ak bude iná cena schválená Všeobecne záväzným nariadením Mesta Trenčín, nájomca sa

zaväzuje uzatvoriť dodatok k nájomnej zmluve, prípadne novú nájomnú zmluvu. V opačnom prípade si Mesto Trenčín vyhradzuje právo od tejto zmluvy odstúpiť.

**IV.**

**Doba nájmu**

Táto nájomná zmluva je dohodnutá **na dobu neurčitú** s účinnosťou odo dňa nasledujúceho po dni, v ktorom bude zmluva zverejnená v súlade s § 47a ods.1 zákona č. 40/1964 Zb. Občiansky zákonník v znení neskorších predpisov.

**V.**

**Práva a povinnosti prenajímateľa a nájomcu**

1. Nájomca je oprávnený užívať pozemok len na účel zmluvne dohodnutý, t.j. za účelom umiestnenia automatu na kahance. Účel možno meniť len po dohode zmluvných strán.
2. Nájomca je oprávnený prenechať predmet nájmu alebo jeho časť do podnájmu len po predchádzajúcom písomnom súhlase prenajímateľa.
3. Nájomca je povinný sprístupniť v prípade poruchy jestvujúce inžinierske siete ich správcovi a zabezpečiť ich zachovanie. Je tiež zodpovedný za škody, ktoré môžu vzniknúť poruchami a poškodením inžinierskych sietí na pozemku v dôsledku jeho zavinenia.
4. Nájomca sa zaväzuje, že po ukončení obdobia prenájmu odstráni automat a pozemok uvedie do pôvodného stavu na vlastné náklady.
5. Nájomca sa zaväzuje dodržať výmeru prenajatého pozemku v zmysle článku I. tejto zmluvy.
6. Prenajímateľ môže vykonávať kontrolu spôsobu užívania predmetu nájmu.

**VI.**

**Skončenie nájmu**

1. Platnosť a účinnosť tejto nájomnej zmluvy zaniká :
	* 1. dohodou zmluvných strán,
		2. výpoveďou zo strany prenajímateľa, alebo nájomcu bez udania dôvodu.
2. Výpovedná lehota je 3 mesiace a začína plynúť prvým dňom kalendárneho mesiaca nasledujúceho po doručení výpovede druhej zmluvnej strane. Za deň doručenia sa považuje aj deň, v ktorý zmluvná strana odoprie doručovanú písomnosť prevziať alebo tretí deň po vrátení nedoručenej zásielky poštou.
3. V prípade výpovede zo strany prenajímateľa z nasledovných dôvodov :
	1. ak nájomca užíva predmet nájmu na iný účel ako je zmluvne dohodnuté alebo v rozpore s touto zmluvou,
	2. ak nájomca prenechá predmet nájmu alebo jeho časť do užívania inej osobe bez predchádzajúceho súhlasu prenajímateľa,
	3. ak je nájomca v omeškaní s platením nájomného viac ako tri mesiace,

je výpovedná lehota 1 mesiac a začína plynúť prvým dňom kalendárneho mesiaca nasledujúceho po doručení výpovede druhej zmluvnej strane.

**VII.**

**Záverečné ustanovenia**

1. Pokiaľ nie je v tejto zmluve uvedené inak, riadia sa vzájomné vzťahy účastníkov príslušnými ustanoveniami Občianskeho zákonníka.
2. Túto zmluvu možno zmeniť alebo doplniť dodatkom podpísaným oprávnenými zástupcami oboch účastníkov.
3. Táto nájomná zmluva bola uzatvorená v zmysle § 9a ods. 9. zákona č. 138/1991 Zb. o majetku obcí v znení neskorších predpisov.
4. Táto nájomná zmluva nadobúda platnosť dňom podpisu oprávnenými zástupcami oboch zmluvných strán a účinnosť nadobudne v deň nasledujúci po dni, v ktorom bude zmluva zverejnená v súlade s § 47a ods.1 Občianskeho zákonníka.
5. Nájomná zmluva bola vyhotovená v 2-ch exemplároch.

|  |  |  |
| --- | --- | --- |
| Prenajímateľ: | Nájomca: |  |
| V Lednických Rovniach dňa ................ | V Novej Dubnici | dňa ................ |

|  |  |
| --- | --- |
| **––––––––––––––––––** | **––––––––––––––––––** |
| **Mgr. Marian Horečný** | **Juraj Černý** |
| **Starosta obce** | **konateľ** |